**GØR DINE TRÆNINGSRESULTATER BEDRE** – **ERSTAT ARMBÅNDSURET MED LG LIFEBAND TOUCH**

 *LG lancerer LG Lifeband Touch – et moderne og stilrent træningsarmbånd med berøringsfølsom OLED-skærm og smart synkronisering med iOS- og Android-smartphones.*

**KØBENHAVN, 8. januar 2014** – Teknologi som træningshjælpemiddel bliver mere og mere normalt. Hvor end du kigger, så har de som træner, løber eller går i fitnesscenter en eller anden form for teknisk hjælpemiddel til at holde styr på deres resultater. Nu lancerer LG et af de hidtil mest funktionsrige træningshjælpemidler i form af LG Lifeband Touch. Samtidigt lanceres en tilhørende fitness-app til iOS- og Android-baserede smartphones samt et headset med indbygget pulsmåler. LG Lifeband Touch i kombination med LG’s headset og en smartphone med fitness-appen giver en komplet løsning til at holde styr på deres træningsfremskridt fra dag til dag.

LG Lifeband Touch er et ergonomisk træningsarmbånd, som hjælper dig med at holde styr på din daglige aktivitet. Det smarte armbånd måler alle dine bevægelser, så du kan holde styr på dit kalorieforbrug uanset om du løber, går, svømmer, er i fitnesscentret eller spiller fodbold. Armbåndet har et moderne og stilrent design, som ikke klamrer sig omkring håndleddet og nemt kobles til både iOS- og Android smartphones, så du ikke er begrænset til en speciel smartphone-model.

**Mere end et træningsarmbånd**

LG Lifeband Touch er meget mere end blot et træningsarmbånd. Du kan bruge det til at styre visse funktioner på din smartphone såsom at skrue op eller ned for lydniveauet, skifte sang eller stoppe musikken. LG Lifeband Touch er desuden vandafvisende, tilsluttet ved hjælp af Bluetooth, har et genopladeligt batteri med fem dages standby tid samt indbygget accelerometer og højdemåler.

**Heart Rate Earphones - headset med pulsmåler**

LG Lifeband Touch kan kombineres med LG’s nye trådløse Bluetooth-headset Heart Rate Earphones med indbygget pulsmåler. Headsettet kan anvendes til telefonsamtale eller til at høre musik samtidig med at sensorerne måler pulsen, som vises i LG’s fitness-app på mobilen. Præcis som LG Lifeband Touch er Heart Rate Earphones vandafvisende og har et accelerometer, som måler bevægelser på tværs af tre akser.

**LG Fitness App til iOS og Android**

LG’s smartphone-app samler hele fitness-pakken til en omfattende træningsløsning, der samtidigt også fungerer til en række andre træningsprodukter fra tredjepartsproducenter.
App’en giver hurtig information omkring træningsfremskridt og har du tidligere anvendt træningsapp’s, kan du importere den nødvendige information til LG-app’en for at se hele din træningshistorik og dine fremskridt. Lifeband Touch kan også synkroniseres med en række allerede eksisterende apps såsom MyFitnessPal, Runkeeper og MapMyFitness.

**Højtopløste billeder**

For at downloade højtopløste billeder bedes du venligst gå ind på [LG’s billedarkiv](http://www.lgmediabank.com/dk) og skriv ”Lifeband Touch” eller ”pulsmåler” i søgemenuen til venstre.

**Pris og tilgængelighed**

LG Lifeband Touch og LG’s Heart Rate Earphones kan købes og anvendes separat og vil være tilgængelig i butikkerne i løbet af 2014. LG Fitness App vil være tilgængelig helt uden omkostninger via Itunes Store og Google Play samtidig med lanceringen af LG Lifeband Touch. Funktioner og specifikationer kan ændres i forbindelse med lanceringen. Priser, mere præcise specifikationer samt dato for salgsstart vil blive annonceret nærmere ved lancering.

For yderligere information omkring LG’s nyheder fra CES, kan du besøge det globale presserum på [www.lgnewsroom.com/CES2014](http://www.lgnewsroom.com/CES2014).

# # #

**Om LG Electronics**LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation med 87 000 ansatte fordelt på 113 kontorer rundt om i verden. LG opnåede en global omsætning på 44.229 milliarder USD i 2012. LG Electronics består af fem forretningsenheder – Home Entertainment, Mobile Communications, Home Appliance og Air Conditioning & Energy Solutions og Vehicle Components – og er en af verdens største producenter af fladskærme, mobiltelefoner, luftvarmepumper, vaskemaskiner og køleskabe. LG Electronics har eksisteret i Norden siden oktober 1999. Den nordiske omsætning i 2012 beløb sig til ca. 1,7 mia. SEK. For mere information, besøg [www.lg.com](http://www.lg.com).

**Om LG Electronics Home Entertainment**LG Home Entertainment Company (HE) er en ledende global producent af tv-apparater, monitorer, kommercielle skærme, audio- og videoprodukter, computere og sikkerhedssystemer. LG stræber altid efter at drive teknikken fremad med fokus på at udvikle produkter med smarte funktioner i stilrene designs, som imødegår forbrugernes behov. LG’s forbrugerprodukter inkluderer CINEMA 3D Smart TV, OLED-TV, IPS-skærme og hjemmebiografsystemer, Blu-ray-afspillere og eksterne lagringsenheder. LG’s kommercielle B2B-produkter inkluderer digital signage, videokonferencesystemer og IP-sikkerhedskameraer. *For yderligere information, kontakt venligst:*

|  |  |
| --- | --- |
| Susanne PerssonPR ManagerLG Electronics Nordic ABBox 83, 164 94 Kista Mobil: +46 (0)70 969 46 06E-mail: susanne.persson@lge.com  | Erik ÅhsgrenProduct Specialist HELG Electronics Nordic AB Box 83, 164 94 KistaMobil: +46 (0)72 162 91 10   E-mail: erik.ahsgren@lge.com |